Kuwait

Kuwait on valtio Lähi-idässä.

Kaupungit
Voidaan sanoa, että Kuwait on lähes kaupunkivaltio ja muita mainittavia kaupunkeja kuin Kuwait City ei ole. Paikalliset kuitenkin erittelevät eri alueet toisistaan ja voidaan sanoa, että samalla katkeamattomalla ketjulla urbaaneja alueita sijaitsee useita eri kaupunkeja - ainakin hallinnollisesti. Eri alueet tai itse asiassa kaupunginosat eroavat toisistaan monella tapaa varsinkin jos perehtyy niihin hieman pintaa syvemmältä. Kuwait City itse asiassa tarkoittaa liike-elämän keskusta, jossa sijaitsee muunmuassa tunnusomainen rakennus nimeltään Liberation Tower. Tällä alueella sijaitsee myös Kuwaitin päämoskeija, emiirin palatsi ja useiden yritysten ja pankkien pääkonttoreita. Myös ns. Heritage Souq eli perinteinen basaari sijaitsee täällä. Tälle alueelle rakennetaan paljon pilvenpiirtäjiä ja sielä ei ole juurikaan asuintaloja. Salmiya on tämän keskuksen välittömässä läheisyydessä. Salmiyaa voisi kuvailla uudeksi moderniksi Kuwaitiksi. Siellä sijaitsee suosittu ostoskatu jonka varrella on paljon putiikkeja, kahviloita ja gallerioita. Myös vaikuttava Marina Mall ostoskeskus sijaitsee täällä. Alueella asuu paljon länsimaalaisia ja se näkyy katukuvassa. Niinsanotut urbaanit, muotitietoiset, trendikkäät ja menestystä esilletuovat kuwaitit ja muut maassa asuvat ihmiset viettävät aikaa täällä. Marina Mall'ssa voi myös tarkkailla paikallista nuorisomuotia ja sen uusimpia virtauksia. Merkittävä kaupunginosa on myös Farwaniya joka on suurin asumalähiö Kuwaitissa. Tässä kaupunginosassa asuu eniten ihmisiä ja he ovat valtaosin aasialaisia vierastyöläisiä joukossa myös suuri määrä egyptiläisiä ja joitakin länsimaalaisia.

Muita hieman erillään olevia kaupunkeja on muunmuassa Jahra ja Ahmadi. Kumpikin näistä "kaupungeista" eroaa toisistaan ja muusta Kuwaitista merkittävästi lähinnä asukkaidensa puolesta. Ahmadi on pientalo-alue jonka rakensivat englantilaiset joskus 1950 -luvullla. Ahmadissa on paljon puita ja puistoja ja talot ovat englantilaismallisia yksikerroksisia harjakattoisia omakotitaloja ja eroavat tyypillisestä rakentamismallista huomattavasti. Ahmadi on myös Kuwaitin öljybisneksen keskus ja siellä asuu paljon ihmisiä ympäri maailmaa, jotka työskentelevät Kuwaitin kansalliselle öljy-yhtiölle joko suoraan tai esimerkiksi yhtiön sairaalassa. Jahra taasen on erittäin perinteinen ja konservatiivinen alue. Siinä missä Salmiyassa on trendikkäitä putiikkeja ja ihmiset kulkevat länsimaisissä ja joskus kovinkin paljastavissa vaatteissa, Jahrassa on lähinnä vain paikallista tavaraa myyviä liikkeitä ja ihmiset ovat pukeutuneet erittäin konservatiivisesti. Jahra on viimeinen merkittävä asumakeskittymä ennen Irakin ja Saudi-Arabian rajaa.


 * Kuwait City
 * Jahra
 * Ahmadi

Muut kohteet

 * Failaka-saari on 20 kilometriä merellä Kuwait Cityn edustalla.

Tule
Suomen kansalaiset saavat rajalta viisumin (6 KD eli n. 15 &euro;, useimmat valuutat kelpaavat). Jos saavut lentäen, niin ensin maksa ja luovuta passi "Visa Issuing" -tiskin oikealla puolella, kerää se takaisin toisella puolella ja sitten vasta Immigrationiin (voit ohittaa jonot, näytä vain viisumia vahdeille). Saat passin mukana A4-kokoisen arabiankielisen läystäkkeen: tämä, ei leima passissa, on viisumisi ja se pitää säilyttää ja luovuttaa takaisin maasta lähtiessä.

Lentokoneella
Kuwaitin kansainväliselle lentokentälle on hyvät yhteydet suoraan Pohjois-Amerikasta, Euroopasta ja Aasiasta. Edullisia lentoja on myös hyvin saatavilla naapurimaihin. Suoria lentoja Suomen ja Kuwaitin välillä ei ole, mutta yhteyksiä on esimerkiksi Lontoon, Frankfurtin ja Istanbulin kautta yhdellä välilaskulla.

Liiku
Liikenneonnettomuudet ovat yleisiä ja ajokultuuri on Eurooppaan verrattuna holtintota, mutta esimerkiksi Saudi-Arabian kaistapäisen kaahailun tasolle ei Kuwaitissa ylletä.

Puhu
Teoriassa Kuwaitissa puhutaan arabiaa, mutta suuren ulkomaalaispopulaation vuoksi englanti on käytännön asioissa hyvin yleisesti käytetty kieli.

Osta
Kuwaitin dinaari (KD) on maailman vahvin valuutta ja yksi dinaari on reilu 2,5 &euro;. Totutteleminen tähän kestää hetken: 80 dinaarin hotelli kuulostaa halvalta, mutta hintaa onkin noin 200 &euro;.

Hintataso Kuwaitissa on kova, eikä kohde ole ainakaan suomalaiselle mikään shoppailumekka, vaikka puitteet ovatkin kunnossa. Uututtaan kiiltäviä ostareita on Kuwait Cityssä useampia, ja tarjontaa riittää.

Syö
Kuwaitissa on lukematon määrä erihintaisia ja -tasoisia ravintoloita. Parhaimmat ravintolat sijaitsevat yleensä hotellien yhteydessä. Ravintolassa illastaminen on suosittu ajanviete.

Juo
Alkoholin maahantuonti ja hallussapito on kokonaan kiellettyä.

Nuku
Hotellit Kuwaitissa ovat erittäin kalliita: paremmissa paikoissa hintaa yölle kertyy helposti yli 200 euroa, mutta halvemmallakin toki voi selvitä.

Pysy turvassa
Huolimatta Irakin läheisyydestä Kuwait on varsin turvallinen maa.

Pysy terveenä
Suurimpia terveysriskejä ovat kuumuus, ruokamyrkytys ja liikenne.

Kunnioita
Kuwaitissa kannattaa kunnioittaa islamia ja naisten kannattaa pukeutua peittävästi. Kovin tiukkapipoisia ei kuitenkaan olla: hunnut eivät ole tarpeen, polviin asti ulottuvan hameen alta voi hieman jalkaa näyttää ja hotellin uima-altaalla &mdash; mutta ei julkisilla rannoilla &mdash; voi vapaasti oleilla bikineissä. Myöskään perinteisille basaareille eli Souqeille ei pitäisi mennä liian paljastavissa asusteissa.

Ota yhteyttä
Kuwait

Kuwait Kuwait Kuwait Kuvajto Kuwait Koweït कुवैत Kuvait Kuwait クウェート Koeweit Kuwejt Kuwait Кувейт Kuwait 科威特 wts:Category:Kuwait